Pirjo Törmä, pöytäkirjanpitäjä

Virallisesti:
.-.__

LEHTIMÄEN KUNTA	OTE PÖYTÄKIRJASTA
Kunnanhallitus	§ 13	22.01.2008
c,.&	51 tcx9l‑
L, cw€IZ.f:20
LAUSUNNON ANTAMINEN OIKEUSMINISTERIÖN TYÖRYHMÄN MIETINNÖSTÄ KÄRÄJÄOIKEUSVERKOSTON KEHITTÄMISESTÄ/KÄRÄJÄOIKEUDEN ALAJÄRVEN ISTUNTOPAIKKA
9/07/073/2008
KH § 13
Va.kunnanjohtaja	Oikeusministeriön työryhmä (työryhmämietintö 2007/12) ehdottaa käräjäoikeuksien määrän supistamista. Käräjäoikeusverkoston uudistaminen on osa meneillään olevaa käräjäoikeuksien rakenneuudistusta. Työryhmän mukaan uudistuksen tavoitteena on luoda edellytykset laadukkaalle lainkäytölle ja tehostaa käräjäoikeuksien toimintakykyä. Työryhmän mukaan kansalaisten
henkilökohtainen asiointitarve käräjäoikeudessa on vähentynyt ja sähköisiä palveluja kehitetään oikeushallinnossa jatkuvasti. Näin myöskään käräjäoikeuden maantieteellisellä sijainnilla ei ole työryhmän mukaan samaa merkitystä kuin joskus aiemmin.

Tällä hetkellä Suomessa käräjäoikeuksien toimipaikkoina on 54 pääkansliaa, 11 sivukansliaa ja 46 muuta istuntopaikkaa. Työryhmän ehdotuksen mukaan jatkossa olisi 25 pääkansliaa, 5 sivukansliaa ja 30 istuntopaikkaa. Uudistuksessa Etelä-Pohjanmaalle muodostettaisiin Seinäjoen käräjäoikeus, jonka pääkanslia olisi Seinäjoella, siirtymäkauden sivukanslia Kauhavalla ja erilliset istuntopaikat Kauhajoella ja Kauhavalla. Lakkautettavia toimipaikkoja olisi pääkansliat Kauhajoella ja Kauhavalla sekä istuntopaikat Lapualla, Kurikassa, Jalasjärvellä, Alavudella ja Alajärvellä. Oikeusministeriön työryhmän mietintö on luettavissa kokonaisuudessaan oikeusministeriön verkkosivuilta osoitteessa: www.om.fi.

Oikeusministeriö on pyytänyt lausuntoa 31.1.2008 mennessä em. työryhmän mietinnöstä Alajärven kaupungilta. Todetaan, että uudistusehdotus käräjäoikeuksien vähentämiseksi koskettaa läheisesti myös Lehtimäen kuntaa, koska se on vuoden 2009 alussa liittymässä osaksi Alajärven kaupunkia.
Kunnanjohtajan ehdotus: Kunnanhallitus esittää lausuntonaan oikeusministeriölle oikeusministeriön työryhmän mietinnöstä Käräjäoikeusverkoston kehittäminen seuraavaa:

Alajärven kaupunkiin vuoden 2009 alussa liittyvä Lehtimäen kunta esittää, että Alajärven kaupungissa säilytetään myös tulevaisuudessa käräjäoikeuden istuntopaikka.
Perusteluina asiakaspalvelunäkökulma, etäisyys maakuntakeskukseen sekä Alajärven, Lehtimäen, Soinin ja Vimpelin välisen yhteistoiminta-alueen kehittäminen. Todetaan, että Alajärven kaupunki ja Lehtimäen kunta ovat tehneet valtioneuvostolle esityksen Lehtimäen kunnan liittymisestä Alajärven kaupunkiin, minkä lisäksi Soini, Vimpeli ja Alajärvi ovat päättäneet perustaa 1.1.2009 lukien kunta- ja palvelurakennelainsäädännön mukaisen Järvi-Pohjanmaan yhteistoiminta-alueen, jolloin em. kunnat järjestävät kaikki keskeiset kuntapalvelut yhteistyössä.
Päätös:	Ehdotus hyväksyttiin.

Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:

Lehtimäellä 25.1.2008